«Մեծ Եվրասիայի» ծրագրի հիմքում կարող է լինել մի շարք միջազգային կառույցների՝ ԵԱՏՄ, ԱՍԵԱՆ, ՇՀԿ ինստիտուցիոնալ համագործակցությունը: Ինչպես հայտնի է, արդեն առկա են ԵԱՏՄ-ԱՍԵԱՆ փոխգործակցության ձևաչափեր, որոնց խնդիրն է մեծացնել փոխադարձ առևտրի ծավալները և միմյանց համար ստեղծել բարենպաստ ներդրումային միջավայր: Կողմերի միջև հետաքրքրություն է նկատվում նաև ազատ առևտրի համատեղ գոտի ստեղծելու շուրջ, ինչպիսին առկա է ԱՍԵԱՆ անդամներից Վիետնամի հետ, իսկ Թայլանդի և Սինգապուրի հետ արդեն ընթանում են բանակցություններ, հետաքրքրություն են ցուցաբերել նաև Ինդոնեզիան, Լաոսն ու Կամբոջան: